stanford-oval/wikipedia huggingface dataset:
פרסי מרסל בזנסון
הזוכים > הפרס האמנותי > נבחרו על ידי זוכי אירוויזיון לשעבר

| שנה | מדינה | שיר | מבצע | מקום | נקודות | עיר מארחת |
| --- | --- | --- | --- | --- | --- | --- |
| 2002 | שוודיה שוודיה | Never Let You Go | אפרו-דייט | 8 | 72 | טאלין |
| 2003 | הולנד הולנד | One More Night | אסתר הארט | 13 | 45 | ריגה |
| 2004 | אוקראינה אוקראינה | Wild Dancers | רוסלנה | 1 | 280 | איסטנבול |
| 2005 | יוון יוון |  My Number One  | הלנה פפאריזו | 1 | 230 | קייב |
| 2006 | שוודיה שוודיה | Invincible | קרולה | 5 | 170 | אתונה |
| 2007 | סרביה סרביה | Molitva | מריה שריפוביץ' | 1 | 268 | הלסינקי |
| 2008 | אוקראינה אוקראינה | Shady Lady | אני לוראק | 2 | 230 | בלגרד |
| 2009 | צרפת צרפת | Et s'il fallait le faire | פטריסיה קאס | 8 | 107 | מוסקבה |
הזוכים > הפרס האמנותי > נבחרו על ידי השדרנים

החל מ-2010 שדרני תחרות האירוויזיון הם אלה הבוחרים את זוכי הפרס במקום זוכי אירוויזיון לשעבר.
| שנה | מדינה | שיר | מבצע | מקום | נקודות | עיר מארחת |
| --- | --- | --- | --- | --- | --- | --- |
| 2010 | ישראל ישראל | מילים | הראל סקעת | 14 | 71 | אוסלו |
| 2011 | אירלנד אירלנד | Lipstick | ג'דווארד | 8 | 119 | דיסלדורף |
| 2012 | שוודיה שוודיה | Euphoria | לורין | 1 | 372 | באקו |
| 2013 | אזרבייג'ן אזרבייג'ן | Hold Me | פריד ממדוב | 2 | 234 | מאלמה |
| 2014 | הולנד הולנד | Calm After the Storm | The Common Linnets | 2 | 238 | קופנהגן |
| 2015 | שוודיה שוודיה | Heroes | מונס סלמרלוב | 1 | 365 | וינה |
| 2016 | אוקראינה אוקראינה | 1944 | ג'מאלה | 1 | 534 | סטוקהולם |
| 2017 | פורטוגל פורטוגל | Amar pelos dois | סלבדור סובראל | 1 | 758 | קייב |
| 2018 | קפריסין קפריסין | Fuego | אלני פוריירה | 2 | 436 | ליסבון |
| 2019 | אוסטרליה אוסטרליה | Zero Gravity | קייט מילר-היידקי | 9 | 284 | תל אביב |
הזוכים > פרס המלחין

פרס זה, שהחליף את "פרס החובבים", ניתן לראשונה בשנת 2004.
| שנה | מדינה | שיר | מלחין | מבצע | מקום | נקודות | עיר מארחת |
| --- | --- | --- | --- | --- | --- | --- | --- |
| 2004 | קפריסין קפריסין | Stronger Every Minute | מייק קונריס (מילים ולחן) | ליסה אנדראס | 5 | 170 | איסטנבול |
| 2005 | סרביה ומונטנגרו סרביה ומונטנגרו |  Zauvijek moja | סלבן קנזוביץ (לחן) ומילן פריץ (מילים) | No Name | 7 | 137 | קייב |
| 2006 | בוסניה והרצגובינה בוסניה והרצגובינה | Lejla | ז'ליקו יוקסימוביץ' (לחן), פרודין פציקוזה ודיין איבנוביץ (מילים) | הארי מאטה הארי | 3 | 229 | אתונה |
| 2007 | הונגריה הונגריה | Unsustainable Blues | מגדי רואוזה (לחן), אימרה מוזיק (מילים) | מגדי רואוזה | 9 | 128 | הלסינקי |
| 2008 | רומניה רומניה |  Pe-o margine de lume | אנדרי טודור (לחן), אנראה אנדרי ואדינה שוטאו (מילים) | ניקו וולד מיריצה | 20 | 45 | בלגרד |
| 2009 | בוסניה והרצגובינה בוסניה והרצגובינה | Bistra voda | אלכסנדר צ'וביץ (מילים ולחן) | רגינה | 9 | 106 | מוסקבה |
| 2010 | ישראל ישראל | מילים | תומר הדדי (לחן), נועם חורב (מילים) | הראל סקעת | 14 | 71 | אוסלו |
| 2011 | צרפת צרפת | Sognu | דניאל מוין וקואנטין בשלנט (לחן), ז'ון-פייר מרסלסי וג'ולי מילר (מילים) | אמורי וסילי | 15 | 82 | דיסלדורף |
| 2012 | שוודיה שוודיה | Euphoria | תומאס ג:סון ופיטר בוסטרום (מילים ולחן) | לורין | 1 | 372 | באקו |
| 2013 | שוודיה שוודיה | You | רובין חוינברה, לינאה דב, ג'וי דב ויואקים הרסטד האוקאס (מילים ולחן) | רובין חוינברה | 14 | 62 | מאלמה |
| 2014 | הולנד הולנד | Calm After the Storm | אילסה דה לנגה, יאן ברט, רוב קרוסבי, מת'יו קרוסבי, ג'ייק אתריג' (מילים ולחן) | The Common Linnets | 2 | 238 | קופנהגן |
| 2015 | נורווגיה נורווגיה | A Monster Like Me | קטיל מורלנד | מורלנד ודברה סקרלט | 8 | 102 | וינה |
| 2016 | אוסטרליה אוסטרליה | Sound of Silence | אנתוני אגיזי, דייוויד מוסומצי | דאמי אים | 2 | 511 | סטוקהולם |
| 2017 | פורטוגל פורטוגל | Amar pelos dois | לואיזה סובראל | סלבדור סובראל | 1 | 758 | קייב |
| 2018 | בולגריה בולגריה | Bones | בוריסלב מילנוב, טריי קמפבל, יואכים פרסון, דג לונדברג | אקווינוקס | 14 | 166 | ליסבון |
| 2019 | איטליה איטליה | Soldi | צ'ארלי צ'ארלס, דאריו פאיני ומחמוד | מחמוד | 2 | 472 | תל אביב |
הזוכים > פרס החובבים

"פרס החובבים" ניתן בשנים 2002 ו-2003 לזוכים שנבחרו על ידי הארגון הכללי של חובבי האירוויזיון. בשנת 2004 החליף אותו "פרס המלחין". בשנת 2008 בלבד ניתן "פרס החובבים" על ידי מועדון חובבי האירוויזיון השוודי Poplight.
| שנה | מדינה | שיר | מבצע | מקום | נקודות | עיר מארחת |
| --- | --- | --- | --- | --- | --- | --- |
| 2002 | פינלנד פינלנד | Addicted to You | לאורה ווטילאיינן | 20 | 24 | טאלין |
| 2003 | ספרד ספרד | Dime | בת' | 8 | 81 | ריגה |
| 2008 | ארמניה ארמניה | Qélé, Qélé | סירושו | 4 | 199 | בלגרד |
זוכי המלודיפסטיבלן

משנת 2005 הטלוויזיה השוודית (SVT) מעניקה את פרסי מרסל בזנסון בגרסה משלה לשירים אשר הגיעו לגמר בתחרות המלודיפסטיבלן. הקטגוריות בגרסה השוודית זהות לאלה שבגרסת האירוויזיון.
זוכי המלודיפסטיבלן > פרס התקשורת

| שנה | שיר | מבצע | מקום | נקודות |
| --- | --- | --- | --- | --- |
| 2005 | Att älska dig | שירלי קלאמפ | 4 | 130 |
| 2006 | Temple of Love | BWO | 2 | 202 |
| 2007 | För att du finns | סוניה אלדן | 6 | 62 |
| 2008 | Empty Room | סנה נילסן | 2 | 206 |
| 2009 | Snälla snälla | קרולין אף אוגלס | 2 | 171 |
| 2010 | This is My Life | אנה בריינדול | 1 | 214 |
| 2011 | Popular | אריק סעדה | 1 | 193 |
| 2012 | Euphoria | לורין | 1 | 268 |
| 2013 | Heartbreak Hotel | YOHIO | 2 | 133 |
| 2014 | Undo | סנה נילסן | 1 | 212 |
| 2015 | Heroes | מונס סלמרלוב | 1 | 288 |
זוכי המלודיפסטיבלן > הפרס האמנותי

| שנה | שיר | מבצע | מקום | נקודות |
| --- | --- | --- | --- | --- |
| 2005 | Håll om mig | נאנה גרנוול | 4 | 130 |
| 2006 | Invincible | קרולה | 1 | 234 |
| 2007 | För att du finns | סוניה אלדן | 6 | 62 |
| 2008 | Lay Your Love on Me | BWO | 3 | 158 |
| 2009 | Moving On | שרה דון פיינר | 6 | 87 |
| 2010 | Manboy | אריק סעדה | 3 | 155 |
| 2011 | In the Club | דני סאוסדו | 2 | 149 |
| 2012 | Euphoria | לורין | 1 | 268 |
| 2013 | Heartbreak Hotel | YOHIO | 2 | 133 |
| 2014 | Busy Doin' Nothin | אייס ווילדר | 2 | 210 |
| 2015 | Don't Stop | איזה טנגבלאד | 7 | 56 |
זוכי המלודיפסטיבלן > פרס המלחין

| שנה | שיר | מחברים | מבצע | מקום | נקודות |
| --- | --- | --- | --- | --- | --- |
| 2005 | A Different Kind of Love | יואקים דובלמן, מרטין לנד, סאם מקרתי | קרולין ונרגרן | 5 | 116 |
| 2006 | Sing for Me | אנדראס יונסון, פיטר קוינט | אנדראס יונסון | 3 | 200 |
| 2007 | I Remember Love | פיטר הלסטרום, שרה דון פיינר | שרה דון פיינר | 4 | 122 |
| 2008 | Empty Room | בובי ליונגרן, אלינה גיבסון | סנה נילסן | 2 | 206 |
| 2009 | You're My World | אמיליה רידברג, פרדריק בוסטרום | אמיליה רידברג | 9 | 28 |
| 2010 | Keep on Walking | סאלם אל פקיר | סאלם אל פאקיר | 2 | 183 |
| 2011 | Leaving Home | יויו בורג לארסון, ניקה בורג, פרדריק תומנדר, אנדרס וויקסטרום | ניקה בורג | 8 | 57 |
| 2012 | Why Start a Fire | ליסה מיסקובסקי, אלכסנדר ווית, ברנט רונה סטריי, ברנט פיליפה מו | ליסה מיסקובסקי | 9 | 39 |
| 2013 | You | רובין חוינברה, לינאה דב, ג'וי דב, יואקים הרסטד האוקאס | רובין חוינברה | 1 | 166 |
| 2014 | Undo | פרדריק קמפה, דייוויד גרויגר, האמד פירוזפנה | סאנה נילסן | 1 | 212 |
| 2015 | Don't Stop Believing | מיס לי, סוני גוסטאפסון | מארייט האנסון | 3 | 102 |
זוכי המלודיפסטיבלן > פרס החובבים

פרס זה ניתן רק בשנת 2008, כמו באירוויזיון עצמו, על ידי מועדון חובבי האירוויזיון השוודי Poplight.
| שנה | שיר | מבצע | מקום | נקודות |
| --- | --- | --- | --- | --- |
| 2008 | Thank You | איימי דאימונד | 8 | 36 |
הערות שוליים

↑  Israeli grand slam in the Marcel Bezençon Awards, באתר האירוויזיון www.eurovision.tv, ב-30 במאי 2010 ‏
קלייב פרנסיס

| --- | --- |
אין תמונה חופשית
 לידה:  26 ביוני 1946 (בן 78) איסטבורן, הממלכה המאוחדת 
 מדינה:  הממלכה המאוחדת 
 אתר אינטרנט
 פרופיל ב-IMDb
 
קלייב פרנסיס (באנגלית: Clive Francis; נולד ב-26 ביוני 1946) הוא שחקן תיאטרון, טלוויזיה וקולנוע בריטי.
ביוגרפיה

פרנסיס נולד באיסטבורן שבסאסקס. הוא בנם של השחקן ריימונד פרנסיס ושל השחקנית מרגרט טאונר. אביו שיחק בתפקיד רפ"ק בילוש טום לוקהרט בסדרת הטלוויזיה "No Hiding Place" משנות השישים של המאה העשרים. אמו שיחקה בתפקיד ג'ירה, חברתו של אנאקין סקייווקר, בסרט הקולנוע "מלחמת הכוכבים - פרק 1: אימת הפנטום" בשנת 1999.
קריירת המשחק של קלייב פרנסיס החלה כשהיה בן 16, הוא שיחק על במת התיאטרון, ברדיו ובטלוויזיה ובמידה מועטה גם בסרטי קולנוע.
פרנסיס ידוע גם בזכות היותו קריקטוריסט שהציג במספר תערוכות. קריקטורות שלו הופיעו על כריכת הספר שכתב אלק גינס ובביוגרפיה של ג'ון גילגוד. הוא הוציא לאור ספרים הכוללים את הקריקטורות שלו בהם "There Is Nothing Like a Dane" (המלט) והספר "There Is Nothing Like a Thane" (מקבת').
ביוגרפיה > קולנוע

בקולנוע הופיע פרנסיס בתפקיד הדייר ג'ו בסרטו של סטנלי קובריק "תפוז מכני" (1971). סרטים נוספים בהם השתתף היו "המפקח קלוזו חוזר" (1968), הקומדיה הבריטית "Girl Stroke Boy" (מ-1971) והסרט "Villain" עם ריצ'רד ברטון מ-1971.
ביוגרפיה > טלוויזיה

הופעת הבכורה של פרנסיס בטלוויזיה הייתה בהפקה משנת 1966, עיבוד לרומן "דייוויד קופרפילד" מאת צ'ארלס דיקנס, בתפקיד טומי טרדלס לצידו של איאן מקלן.
לדבריו של פרנסיס התפקיד החשוב הראשון שלו בטלוויזיה היה בשנת 1968 בעיבוד למחזה "Entertaining Mr Sloane" שהועלה בהפקת "ITV Playhouse", ובו הופיע לצדם של שילה הנקוק ואדוארד וודוורד. באתר האינטרנט שלו הוא מציין שהסרט צולם שבוע אחד אחרי שג'ו אורטון (אנ') (המחזאי) נרצח.
ב-1971 גילם פרנסיס את דמותו של וילובי בעיבוד לרומן "תבונה ורגישות" מאת ג'יין אוסטן בהפקת ה-BBC. בשנים 1975 ו-1976 השתתף בסדרת הטלוויזיה הפופולרית "פולדארק". הוא שיחק בתפקיד פרנסיס פולדארק, בן דודו החלש ובעל החובות של רוס פולדארק (רובין אליס).
בעקבות אביו הוא שיחק בשנת 1974 בעיבוד מחדש לסדרה "Scotland Yard" וגילם את סמל בילוש דקסטר בסדרה "New Scotland Yard".
ב-1976 השתתף בעיבוד לטלוויזיה של המחזה "קיסר וקלאופטרה" מאת ג'ורג' ברנרד שו בתפקיד אפולודורוס.
לצדו של לורנס אוליבייה הופיע פרנסיס במחזה "Saturday, Sunday, Monday" במסגרת סדרת המחזות "לורנס אוליבייה מציג" ששודרה ב"גרנדה TV".
ב-1981 גילם פרנסיס חייל רומאי המרגל אטיוס במיני-סדרה "מצדה" של רשת ABC.
ב-1984 כיכב פרנסיס כשחקן אורח בפרק "האיש מעוות-השפה" בסדרה "שרלוק הולמס" בתפקיד נוויל סנט קלייר.
הוא כיכב בסדרה הקומית "The 10 Percenters" בסיטקום "The Piglet Files" (שהקריקטורות שלו מלוות את הקרדיטים בפתיחה) ובסדרה "ממאי עד דצמבר" (עם אנטון רוג'רס).
ב-1993 השתתף פרנסיס בסדרה המוזיקלית של דניס פוטר "שפתון על צווארונך" בתפקיד מייג'ור הדג'ס. הוא שיחק בתפקיד אורח בעשרות תוכניות טלוויזיה נוספות בהן "כן, אדוני ראש הממשלה", בתפקיד לוק, שאמור להיות מרגל עבור משרד החוץ, ובשנת 1994, הוא גילם את הדמות הראשית, דומיניק עדן, בסדרה The 10%ers.
ב-2016 גילם פרנסיס את דמותו של לורד סולסברי בסדרת הדרמה של נטפליקס "הכתר".
ביוגרפיה > תיאטרון

פרנסיס הופיע לראשונה בווסט אנד במחזה "There's a Girl in My Soup" לצדו של דונלד סינדן.
פרנסיס יוצא באופן קבוע לסיבוב של הופעות יחיד כשהוא מציג את "מזמור חג המולד" לצ'ארלס דיקנס, כמו גם הוא מופיע במחזה "Merely Players" יחד עם סינדן. ב-2007 הוא הופיע בתוכנית יחיד בגרסה שלו ל"מזמור חג המולד" ב"תיאטרון הנסיכה גרייס" במונטה קרלו כחלק מעונת התיאטרון הבריטי במונקו.
בפברואר 2015 גילם את דמותו של פרנק דואל במחזה "84, Charing Cross Road" בהפקה של סאליסברי פלייהאוס.
ביוגרפיה > חיים אישיים

פרנסיס נשוי לשחקנית האנגלייה נטלי אוגל. לבני הזוג יש שני ילדים.
פילמוגרפיה חלקית > קולנוע

המפקח קלוזו (1968) Inspector Clouseau
(1970) The Man Who Had Power Over Women
(1971) Girl Stroke Boy
(1971) Villain
תפוז מכני (1971)
(2005) Pierrepoint
מר טרנר (2014) Mr. Turner
העיר האבודה Z‏ (2016)
סודות מדינה (2019)
פילמוגרפיה חלקית > טלוויזיה

(The 10%ers (1994 – 1996
מכשפת (2020)
אנטומיה של שערורייה (2022) Anatomy of a Scandal
הערות שוליים

↑  Macmillan: "There is Nothing Like a Dane!". Accessed 13 February 2013
↑  David Copperfield at the Internet Movie Database
↑  http://www.imdb.com/title/tt0462274/
↑  http://actorclivefrancis.com/television.html
↑  "Town Hall, Birmingham". אורכב מ-המקור ב-2015-12-08.
| --- | --- |
בקרת זהויות :  NLI: 987007421984805171  BnF: cb140711836 (data)  ISNI: 0000 0000 9536 6128  LCCN: n87860196  LNB: 000289093  RKD: 28956  VIAF: 46966564   WorldCat (עם VIAF): 46966564
קרב קרקירה

קרב קֶרְקִירָה הוא קרב ימי שניטש ב-427 לפנה"ס, במהלך המלחמה הפלופונסית, בין הצי של קרקירה בסיוע שייטת אתונאית לבין צי פלופונסי בפיקוד ספרטני. הקרב היה אחד מגילוייה של מלחמת אזרחים שפרצה בעיר בין הסיעה הדמוקרטית התומכת באתונה לבין הסיעה האוליגרכית התומכת בקורינתוס ובספרטה, כששתי המעצמות היריבות מתערבות ונוטלות בה חלק פעיל. בהתנגשות, שנערכה במימי קרקירה (קורפו), הייתה ידן של האוניות הפלופונסיות על העליונה, ואלמלא תושייתו של מפקד השייטת האתונאית, היו הקרקירים ניגפים כליל.
הרקע לקרב

בקיץ 427 לפנה"ס, תוך כדי המלחמה בין אתונה לספרטה, התלקח בקרקירה ריב-סיעות (סֶטָסִיס) עקוב דם בין הסיעה האוֹלִיגַרְכִית בתמיכת קורינתוס לבין הסיעה הדמוקרטית בתמיכת אתונה. קרקירה, שהחזיקה בצי המלחמתי השני בגודלו ביוון אחרי אתונה, הייתה קשורה בברית הגנה עם האתונאים מאז שנת 433 לפנה"ס. קורינתוס יריבתה, עיר מסחר ימי משגשגת, הייתה בעלת הברית הימית החשובה ביותר של ספרטה וחברה בליגה הפלופונסית. כשהגיע המאבק הפנימי בקרקירה לידי אלימות גלויה, שלחו הספרטנים צי פלופונסי בפיקודם לעזרת הסיעה האוליגרכית. תוכניתם נודעה לאתונאים מבעוד  מועד, והם הקדימו אותם ושיגרו מנָאוּפָּקֶטוֹס שבמפרץ קורינתוס שייטת בת 12 טריארות ו-500 חיילים מֶסֶנִים בפיקוד נִיקוֹסְטְרָאטוֹס.  הצי הפלופונסי, שנאסף בקִילֶנֵה, ועשה דרכו אל קרקירה דרך נמל סִיבּוֹטָה, מנה 53 טריארות בפיקוד הנאוארכוס אַלְקִידָאס, כשבְּרָסִידָאס משמש לו יועץ.
מהלך הקרב

התקרבותו של הצי הפלופנסי עוררה מבוכה בקרב אנשי הסיעה הדמוקרטית בעיר והפילה עליהם פחד, והם החלו מאיישים בחופזה 60 טריארות. ניקוסטראטוס יעץ להם להניח לו לצאת ראשון לקראת האויב עם שתים-עשרה אוניותיו, כדי שישלימו את הכנותיהם ויצאו כגוף אחד, אך הם לא שמעו בעצתו ושלחו את אוניותיהם אחת-אחת וללא כל מערך קרבי. כך ארע, שכבר בהסתערות הראשונה נפלו שתיים מאוניות הקרקירים לידי הפלופונסים, והאחרות נלחמו ללא כל סדר ותכלית. כשראו המפקדים הספרטנים את הבלבול בצי הקרקירי והבחינו ממרחק בהתקרבותה של השייטת האתונאית, פיצלו את ציים לשניים: עשרים אוניות הקצו ללחימה בקרקירים, שלחימתם לא הייתה  יעילה כלל ועיקר, ובשלושים ושלוש האחרות נערכו לקראת האתונאים.
האתונאים לא תקפו את מרכז המערך הפלופונסי, אלא את אגפיו, כי חששו שיכותרו על ידי האוניות הרבות יותר. הצלחת הסתערותם הראשונה, במהלכה אף הטביעו אחת מאוניות האויב,  עוררה את חששות הפלופונסים מפני תמרון דייקפלוס, והם ערכו את אוניותיהם שלהם במעגל, כשחרטומיהן החוצה וירכתיהן פנימה. מערך מגנני זה נועד לסכל את התקפות הניגוח הקטלניות של האויב, אך לאתונאים הייתה תשובה מוכנה מראש. הם שטו בטור סביב אוניות הפלופונסים, ותוך איום בניגוח הכריחו אותן להצטופף עוד ועוד. ניקוסטראטוס חיכה שהאוניות תתנגשנה אחת בשנייה, ובמהומה שתתחולל יהיו הן טרף קל למהלומות הניגוח אוניותיו. כדבר הזה בדיוק אירע שנתיים קודם לכן, בקרב ריון, אז הוכה צי פלופונסי על ידי שייטת אתונאית בפיקוד פורמיון. עשרים האוניות הפלופונסיות, שנלחמו אותה שעה בקרקירים, זיהו מיד את הסכנה המתרגשת, וכדי למנוע מפלה נוספת, נחלצו לעזרת חברותיהן המכותרות, נערכו בשורת חזית והסתערו יחד על אוניות האתונאים. ברגע מכריע זה שוב הוכיחו האתונאים את עליונותם במלחמת ים. ניקוסטראטוס ערך מחדש את אוניותיו בשורת חזית ופקד עליהן לחתור לאחור. וכך, כשחרטומי אוניותיהם מול האויבים, נסוגו האתונאים אט-אט, כדי לאפשר לאוניות קרקיריות רבות ככל האפשר למלט את נפשן לנמל. הקרב הסתיים עם שקיעת השמש. 13 אוניות קרקיריות נלכדו ונפלו לידי האויב, ואונייה פלופונסית אחת הוטבעה על ידי האתונאים בהסתערותם הראשונה.
תוצאת הקרב

אלקידאס, הנאוארכוס הספרטני, לא ניצל את הניצחון בקרב הימי ואת מבוכת הקרקירים, ולא תקף את העיר, שכמדומה הייתה נכנעת לו בנקל. הצי הפלופונסי שבפיקודו שב לאחר הקרב אל סיבוטה, ולמחרת פשטו צוותי האוניות על כף לאוקימנה, בדרום-מזרח האי קרקירה, והשמו את השדות והיבולים. בערב, כאשר חזרו אל  סיבוטה, נודע לפלופונסים כי תגבורת של 60 אוניות, שנשלחה על ידי האתונאים לעזרת הקרקירים, מתקרבת לעיר. כדי להימנע מהתמודדות עם צי עדיף הן במספר אוניותיו הן במיומנות אנשיו, חמקו אוניות הפלופונסים והפליגו בכל המהירות עוד באותו הלילה חזרה לעריהן. עתה, משנתהפך הגלגל וחלפה הסכנה, נקמו הקרקירים ביריביהם מבית, תומכיה של ספרטה, והרגו רבים מהם באכזריות רבה.
הערות שוליים

↑  שתיים מבין שתים-עשרה הספינות היו אוניות הקודש והמלאכות סאלאמיניה ופאראלוס (תוקידידס, ספר שלישי, 77).
↑  המסנים, שגורשו מאדמתם על ידי הספרטנים, התיישבו בעידודה של אתונה בנאופקטוס, וסייעו לשייטת האתונאית שהוצבה במקום במלחמתה בספרטה ובבעלות בריתה. בשם סיבוטה נקראו שלושה איים קטנים מנגד לקצה הדרומי של האי קרקירה, וגם הנמל שביבשת הסמוך אליהם (כיום מוּרֶטוֹס).
↑  תוקידידס, ספר שלישי, 77-78.
↑  תוקידידס, ספר שלישי, 79-81.
קרפדות מקרינות

| קרפדות מקרינות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: קרפדות מקרינות
שם מדעי
 Ceratophryidae ‏טשודי, 1838

קרפדות מקרינות (שם מדעי: Ceratophryidae) היא משפחה של דו-חיים מסדרת חסרי זנב החיים באמריקה הדרומית. במשפחה זו ישנם 3 סוגים ו-12 מינים ובתחילה הם נכללו במשפחת הלפטודקטיליים הגדולה וכן במשפחות הקטנות: תלמטוביים (Telmatobiidae) ובטרצ'יליים (Batrachylidae). סימן ההיכר שלהם הוא קרניים על עיניהם אצל כמה מהמינים, אך לא אצל כולם.
מינים אלו הם מהגדולים שבמיני הצפרדעים וכוללים את המין הנכחד הגדול ביותר של צפרדע - קרפדת בילזבופו (Beelzebufo), שחיה במדגסקר בתקופת הקרטיקון ושקלה עד 4 ק"ג והגיעה עד אורך 40 ס"מ.
צפרדעים אלה חיות ביערות אמריקה הדרומית וניזונות מבשר. הם ציידות בעלות פה גדול ומתרחב ולחלקם שיניים חדות והם תופסים טרף גדול אליו הם אורבים. הם ניזונים מחרקים, צפרדעים אחרות, לטאות, עופות ומכרסמים, אך רוב מזונם מורכב מפרוקי-רגליים. צפרדעים אלה מסוגלות לחיות בתנאים יבשים יחסית לדו-חיים אך צריכים לשוב ולהטיל את ביציהם במים. גם הראשנים שלהם טורפים למעט אצל המין Chacophrys pierottii.
מינים מסוימים במשפחה, כמו צפרדע הפקמן, משמשים כחיית מחמד נפוצה.
מיון

משפחה קרפדות מקרינות (Ceratophryidae)
סוג קרפדה מקרינה (Ceratophrys) - בו שמונה מינים ובהם המין צפרדע ארגנטינאית רחבת-פה
סוג ומין יחיד Chacophrys pierottii
סוג Lepidobatrachus - בו שלושה מינים. ביניהם צפרדע ההיפו (Lepidobatrachus laevis)
סוג ומין יחיד Baurubatrachus pricei - נכחד
סוג ומין יחיד קרפדת בילזבופו (Beelzebufo ampinga) - נכחד
סוג ומין יחיד Wawelia gerholdi - נכחד
גלריה

צפרדע ההיפו
Ceratophrys cornuta
איור של קרפדת בילזבופו הנכחדת בעת טריפת דינוזאור
צפרדע הפקמן
קרפדנוניים

| קרפדנוניים |
| --- | --- |
 פוריכיטיס נוטטוס
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: קרפדנוניים
משפחה:: קרפדנונים
שם מדעי
 Batrachoidiformes ‏ג'ורדן, 1896

קרפדנוניים או קַרְפַּדָּגִיִּים (שם מדעי: Batrachoididae) היא סדרה של דגי גרם טורפים בעל לסתות גדולות ורחבות כמו של קרפדה.
דגים אלה מתחבאים בחול או בבוץ של קרקעית הים בהסוואה ואורבים לטרף קטן החולף בסביבתם. טרף זה יכול להיות תולעת, רכיכה, סרטן או דג אחר. ברגע שטרף מגיע לטווח תקיפה הם בולעים אותו.
הקרפדנונים יכולים לנשום מחוץ למים עד 24 שעות ובמקרים רבים הם יוצאים בעת השפל מהמים לחפש מזון. הם מחפשים גם מתחת לבקיעים בסלעים בחיפוש אחר טרף נחבא. אורכם מגיע מ-7 ל-57 סנטימטרים.
לקרפדנונים רבים ישנם קוצים ארסיים על הסנפירים הגביים. בעת סכנה הם פורשים את הקוצים מול הטורפים ומרתיעים אותם. אם זה לא עוזר הארס הכואב ירתיע את התוקפים.
מיון

סדרה קרפדנוניים (Batrachoidiformes)
משפחה קרפדנונים (Batrachoididae)
תת-משפחה Batrachoidinae
סוג Amphichthys
סוג Batrachoides
סוג Opsanus
סוג ומין יחיד Potamobatrachus trispinosus
סוג Sanopus
סוג ומין יחיד Vladichthys gloverensis
תת-משפחה Halophryninae
סוג Allenbatrachus
סוג Austrobatrachus
סוג Barchatus
סוג Batrachomoeus
סוג Batrichthys
סוג ומין יחיד Bifax lacinia
סוג Chatrabus
סוג Colletteichthys
סוג ומין יחיד Halobatrachus didactylus
סוג Halophryne
סוג Perulibatrachus
סוג ומין יחיד Riekertia ellisi
סוג Triathalassothia
תת-משפחה Porichthyinae
סוג ומין יחיד Aphos porosus
סוג Porichthys
תת-משפחה Thalassophryninae
סוג Daector
סוג Thalassophryne
הערות שוליים

↑  מילון בעלי חיים: דגי הגרם (תשע"ב), 2012. האקדמיה ללשון העברית
| --- | --- |
בקרת זהויות :  NLI: 987007538808205171  NKC: ph301357
קריסטל מרשל

| --- | --- |

מרשל בדצמבר 2006
 לידה:  11 בנובמבר 1983 (בת 40) לוס אנג'לס שבקליפורניה
 שם במה:  קריסטל מרשל קריסטל קריסטל לאשלי
 משקל:  54 ק"ג
 גובה:  1.65 מטר
 מקום מגורים:  פארקר, קולורדו
 לאום:  אמריקאי
 קריירה מקצוענית:  2 בדצמבר 2005 – 2010 (כ־4 שנים)
 מאמנים:  Deep South Wrestling ביל דמוט דייב פינלי
קריסטל מליסה מרשל (באנגלית: Kristal Melisa Marshall; נולדה ב-11 בנובמבר 1983) היא מתאבקת עבר ודוגמנית אמריקאית. זכתה בפרסים בתחרויות פיתוח גוף.
קריירת הדוגמנות

מרשל הופיעה בתחרות היופי "מיס קליפורניה" של שנת 2004. כמו כן, הופיעה במספר תפקידים נוספים: דוגמנית של התוכנית "דיל או לא דיל", בשעשועון הטלוויזיה פחות או יותר, באחד הקליפים של 50 סנט ובפרסומות.
קריירת היאבקות מקצועית > WWE‏ (2005–2007)

החוויה המשותפת הראשונה של מרשל כחלק מארגון ה-WWE הייתה בתחרות חיפוש הדיווה לשנת 2005, שבה מרשל סיימה במקום הרביעי. אף על פי שלא זכתה בתחרות, מרשל הוחתמה לחוזה פיתוח ונשלחה לארגון הפיתוח Deep South Wrestling. בדצמבר 2005 היא צורפה לרוסטר של סמאקדאון ככתבת מאחורי הקלעים.
הפיוד הראשון שלה היה נגד ג'יליאן הול, שאותה מרשל ניצחה בקרב הבכורה שלה ב-10 במרץ 2006. מרשל נוצחה על ידי גיליאן, אך לאחר מכן נקלעה לעימות עם מישל מקול. כשזוכת תחרות חיפוש הדיווה אשלי מסארו הצטרפה לסמאקדאון, דמותה של מרשל הפכה לדמות רעה, כך שמרשל קינאה בזכייה של מסארו בתחרות. לאחר מכן מרשל חברה לשורות מישל מקול והשתיים התעמתו עם מסארו וג'יליאן הול, מה שהוביל לקרב בין הארבע באירוע המסיבה האמריקאית הגדולה. בחודש ספטמבר זוכת תחרות חיפוש הדיווה של אותה שנה, ליילה אל, הגיעה לרוסטר ומרשל נכנסה לעימות נגדה. הפיוד כלל חבירה של מרשל להמיז נגד ליילה ובוגימן.
בחודש פברואר של שנת 2007 הפכה דמותה של מרשל לדמות טובה, שהחלה להיות קרובה לויקי גאררו, אך שוחררה מהחוזה שלה כמה שבועות לאחר מכן.
קריירת היאבקות מקצועית > TNA‏ (2009–2010)

ב-18 באוקטובר 2009 נראתה מרשל באירוע "נועד לתהילה" של הארגון Total Nonstop Action Wrestling כחלק מהקהל בזמן הקרב של בובי לאשלי נגד סמואה ג'ו. שמה של מרשל בארגון זוהה כקריסטל לאשלי, זאת כי נחשבה לחברתו של לאשלי במציאות. את הופעת הבכורה שלה בזירה ערכה בקרב זוגות מעורב ביחד עם לאשלי בהפסדם לסקוט סטיינר ואווסום קונג ב-12 בדצמבר. בחודש פברואר 2010 קריסטל שוחררה מהחוזה שלה ביחד עם בובי לאשלי.
חיים אישיים

מרשל יצאה עם בובי לאשלי מהשנים 2007 עד 2010 ולזוג יש ילד אחד שנולד ביולי 2008 בשם מיילס וילדה אחת שנולדה בשנת 2011 בשם נעמי. באפריל 2011 הודיעה שהיא ולאשלי נפרדו.
קרפדת המפל

| קרפדת המפל |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: קרפדיים
סוג:: Oreophrynella
מין:: קרפדת המפל
שם מדעי
 Oreophrynella nigra

קרפדת המפל
קרפדת המפל (שם מדעי: Oreophrynella nigra) היא מין קרפדה ממשפחת הקרפדיים הנפוצה באמריקה הדרומית האנדמית להרים טרופיים בגויאנה, ונצואלה.
מאפיינים

זוהי קרפדה קטנטנה שאורכה 16.5-23.5 מ"מ. הנקבות יותר ארוכות מהזכרים ואורכם 20.5-30 מ"מ. הם בעלות עור שחור עם גבשושיות ורגליים קטנות. לעיתים צבעה אפור עד כחול כהה.
קרפדה זו חיה בהרים הגבוהים של הטפואי (Tepui) בין סלעים וביצות כבול בגבהים 2,300-2,700. בשל טווח המחיה הקטן שלה היא מצויה בסכנת ההכחדה.
היא קטנה מאוד ויש לה הרבה טורפים כולל עכבישי טרנטולה ענקיים. הקרפדה יכולה לקפץ מהסלעים ולהקשיח את גופה ואת ראשה לצורת כדור. צורה זו וגודלה הקטן עוזרים לה ליפול מהסלעים מבלי להיפגע ולחמוק מהטורפים.
הערות שוליים

↑  קרפדת המפל באתר הרשימה האדומה של IUCN
קרפדה מתפוצצת

קרפדה מתפוצצת היא תופעה בלתי מוסברת, שבה קרפדות מתפוצצות בעודן בחיים. התופעה נצפתה במחוזות מסוימים בהמבורג שבגרמניה ובדנמרק באגם הנמצא על יד הכפר לוסבי.
תיאור התופעה

על פי דיווחים בתקשורת העולמית, לקראת סוף אפריל 2005 נצפו על ידי פקחי שמורת הטבע ברובע אלטונה שבהמבורג עשרות קרפדות, אשר התמלאו בגזים והתפוצצו, תוך פיזור האיברים הפנימיים שלהן עד לרדיוס של מטר. עוד דווח, כי התופעה נפוצה במיוחד בין השעות 2–3 לפנות בוקר.
תופעה זו גרמה לתושבי הכפר השכן לכנות את מקום משכנן של הקרפדות המתפוצצות בשם "בריכת המוות" (במקור בגרמנית: "Tümpel des Todes").
ורנר סמולניק, פעיל תנועת איכות סביבה, ציין ב-26 באפריל 2005 כי "במהלך ארבעת הימים האחרונים התפוצצו לפחות 1,000 קרפדות." ציטוט מדבריו[דרוש מקור] בנוגע לסיבות האפשריות לתופעה:
הדבר המבדיל את תופעת התפוצצות הקרפדות מתופעות דומות, כדוגמת תופעת הלווייתן המתפוצץ, הוא שהקרפדות מתפוצצות בעודן בחיים, בעוד שהלווייתנים מתפוצצים רק לאחר מותם, כתוצאה מהצטברות פנימית של גזים, הנובעת מריקבון במערכת העיכול שלהם.